પાદરા તાલુકાના રણુ ગામ પાસે આવેલી આઇપીસીએ લેબોરેટરી કંપનીના સત્તાવાળાઓ અને રણુ ગામના રહેવાસી ચિરાગ પટેલ વચ્ચે છેલ્લા કેટલાંક સમયથી જમીન વિવાદ મામલે ગજગ્રાહ ચાલી રહ્યો છે. જમીન માલિકોની હોવાના દાવા સાથે કંપની સામે જંગે ચઢેલા ખેડૂત ચિરાગ પટેલ ગત રવિવારે ગામના ખેડૂતો સાથે ૨ જેસીબી સાથે ટ્રેક્ટરમાં મારક હથિયારો લઇ ધસી આવ્યા હતા. કંપની દ્વારા ખેડૂતની માલિકીની કથિત જમીનમાં બનાવેલી દીવાલ તોડી પાડી હતી.